
 讚谞住转专讜转 诪砖注讘专讜 讜谞讙诇讜转 诇注讜诇诐 讗诪专 诇讬讛 专讘讬 谞讞诪讬讛 讜讻讬 注谞砖 注诇 讛谞住转专讜转 讜讛诇讗 讻讘专 谞讗诪专 注讚 注讜诇诐 讜讗讬 拽讗讬 注讚 注讜诇诐 讗谞住转专讜转 注''讻 讬砖 诇讛砖讜讜转谉 讚讘讗讜转讜 注谞讬谉 讚拽讗讬 讗谞讙诇讜转 拽讗讬 讗谞住转专讜转 讚诪住转诪讗 拽讗讬 讘砖讜讛 讗诐 讗讬转讗 讚拽讗讬 讗转专讜讬讬讛讜 讗诇讗 讜讚讗讬 诇讗 拽讗讬 讗谞住转专讜转 讻诇诇 砖讝讜 讛讬讗 讛住讘专讗 讚诇讗 诪讬注谞砖讬 讗讞专讬谞讬 注诇讬讬讛讜 诇注讜诇诐 讜诇讗 讻转讬讘 谞住转专讜转 讗诇讗 诇讛拽讬砖 诇讛讜 谞讙诇讜转 讚讻砖诐 砖诇讗 注谞砖 注诇 讛谞住转专讜转 拽讜讚诐 砖注讘专讜 砖讝讛讜 讛住讘专讗 讻讱 诇讗 注谞砖 注诇 讛谞讙诇讜转 讜诇讛讻讬 讗转讬讗 讛讬拽砖 讜谞拽讜讚讛 讚讗讬 诇讗讜 谞拽讜讚讛 讛''讗 讚讗讛谞讬 讛讬拽砖 讚诇讗 诪讬注谞砖讬 注讜谞砖讗 专讘讗 讗讘诇 讝讜讟讗 诪讬注谞砖讬 诇驻讬 砖讛讬讛 诇讛诐 诇诪讞讜转 拽诪''诇 谞拽讜讚讛 讚诇讗 诪讬注谞砖讬 讻诇诇 讜诇驻讬' 谞拽讜讚讛 讚注讬''谉 诇讗 讬转讬砖讘 诇专' 谞讞诪讬讛: 讜讗转诐 专讬讞拽转诐 砖砖讬诐 诪讬诇讬谉. 讚讛专 讙专讝讬诐 讜讛专 注讬讘诇 讛讬讜 专讞讜拽讬诐 砖砖讬诐 诪讬诇 诪谉 讛讬专讚谉 讻讚讗讬转讗 讘驻专拽 讗诇讜 谞讗诪专讬谉 (住讜讟讛 讚祝 诇讜.) 讜讬砖 诇转诪讜讛 讜讛诇讗 讻讚讬谉 注砖讛 讚讛讗 讻转讬讘 讜讛讬讛 讘注讘专讻诐 讗转 讛讬专讚谉 转拽讬诪讜 讗转 讛讗讘谞讬诐 讛讗诇讛 讗砖专 讗谞讻讬 诪爪讜讛 讗转讻诐 讛讬讜诐 讘讛专 注讬讘诇 讜诪讛 讛讬讛 讬讻讜诇 诇注砖讜转 砖诇讗 诪爪讗 讛专 讙专讝讬诐 讜讛专 注讬讘诇 注讚 砖诐 讜讘驻专拽 讗诇讜 谞讗诪专讬谉 驻诇讬讙讬 转谞讗讬 讚转谞讬讗 讛诇讗 讛诪讛 讘注讘专 讛讬专讚谉 诪注讘专 讛讬专讚谉 讜讗讬诇讱 讚讘专讬 专' 讬讛讜讚讛 驻讬专讜砖 讘专讞讜拽 诪谉 讛讬专讚谉 讛讬讜砖讘 讘注专讘讛 讗诇讜 讛专 讙专讝讬诐 讜讛专 注讬讘诇 砖讬讜砖讘讬谉 讘讛谉 讻讜转讬诐 专''讗 讗讜诪专 讛诇讗 讛诪讛 讘注讘专 讛讬专讚谉 住诪讜讱 诇讬专讚谉 讚讗讬 诪注讘专 讛讬专讚谉 讜讗讬诇讱 讜讛讻转讬讘 讜讛讬讛 讘注讘专讻诐 讗转 讛讬专讚谉 讜住''诇 诇专''讗 讚讛专 讙专讝讬诐 讜讛专 注讬讘诇 砖讘住诪讜讱 诇讬专讚谉 讚讘专 讛讻转讜讘 讜砖谞讬诐 讛讬讜 讜讘讬专讜砖诇诪讬 讗诪专 诪讛 诪拽讬讬诐 专讘讬 讗诇讬注讝专 讛专 讙专讝讬诐 讜讛专 注讬讘诇 讘' 讙讘砖讜砖讬转 注砖讜 讜拽专讗讜 诇讗讞转 讛专 讙专讝讬诐 讜诇讗讞转 讛专 注讬讘诇 注诇 讚注转讬讛 讚专' 讬讛讜讚讛 砖砖讬诐 诪讬诇 讛诇讻讜 讘讗讜转讜 讛讬讜诐 注诇 讚注转讬讛 讚专' 讗诇讬注讝专 诇讗 讝讝讜 诪诪拽讜诪谉 讜讛砖转讗 专' 砖讬诇讗 讚讛讻讗 住讘专 讚拽专讗讬 讻专' 讗诇讬注讝专 讜讛讬讛 诇讜 诇讬讛讜砖注 诇注砖讜转 讻谉 讜讛讜讗 讛诇讱 诇讛专 讙专讝讬诐 讜讛专 注讬讘诇 砖讘讬谉 讛讻讜转讬诐 讜专讘 讚讗诪专 讛讻讗 讚讬讛讜砖注 砖驻讬专 注讘讚 诪爪讬 住讘专 讻专讘讬 讬讛讜讚讛 讗讜 讻专' 讗诇讬注讝专: 讞讬讬砖讬谞谉 砖诪讗 砖讚 讛讜讗. 讚讜拽讗 讘砖讚讜转 讜讘讛专讬诐 诪拽讜诐 砖讗讬谉 讘谞讬 讗讚诐 诪爪讜讬讬谉 讚砖讻讬讞讬 砖诐 砖讚讬诐 讗驻讬' 讘讬讜诐 讻讚讛讛讬讗 讚驻' 讘转专讗 讚讬讘诪讜转 (讚祝 拽讻讘. 讜砖诐) 砖注诇讛 诇讛专 讗讘诇 讘注讬专 讗驻讬诇讜 讘诇讬诇讛 诇讗 讞讬讬砖讬谞谉 讚讗讬 诇讗讜 讛讻讬 讛讬讗讱 讗讚诐 谞讜转谉 砖诇讜诐 诇讞讘讬专讜 讘诇讬诇讛 讜讛讬讗讱 讗砖讛 诪转讙专砖转 讘诇讬诇讛 讜讛讗 讚诇讗 诪砖谞讬 讛讻讗 讚讞讝讜 诇讛 讘讘讜讗讛 讚讘讘讜讗讛 讻讚诪砖谞讬 (讘讬讘诪讜转 砖诐) 诪砖讜诐 讚讗讬谉 讘讘讜讗讛 谞讬讻专转 讘诇讬诇讛: 

专讘讬谞讜 讞谞谞讗诇

讬砖专讗诇 讗注"驻 砖讞讟讗 讬砖专讗诇 拽专讬 诇讛讜 专讞诪谞讗. 讘讬谞讬 讞诇驻讬 诪讬谉 讛讚住 专注 讻讚讙专住讬谞谉 讘驻专拽 诇讜诇讘 讛讙讝讜诇. 讜讙诐 注讘专讜 讗转 讘专讬转讬 讜讙诐 诇拽讞讜 诪谉 讛讞专诐 讜讙诐 讙谞讘讜 讜讙诐 讻讞砖讜 讜讙诐 砖诪讜 讘讻诇讬讛诐 讛' 讙诐. 诪诇诪讚 砖注讘专 注诇 讞诪砖讛 讞讜诪砖讬 转讜专讛. 讗"诇 专讬砖 讙诇讜转讗 诇专讘 讛讜谞讗 注讻谉 讞讟讗 讘谞讬讜 讜讘谞讜转讬讜 诪讛 注砖讜 砖诇拽讞谉 讬讛讜砖注. 讗"诇 讜诇讬讟注诪讬讱 讻诇 讬砖专讗诇 诪讛 讞讟讗讜. 讗诇讗 诇专讚讜转诐. 讻诇讜诪专 诇讬讬住专诐 讻讚讻转讬讘 讜讻诇 讬砖专讗诇 讬砖诪注讜 讜讬讬专讗讜. 讻转讬讘 讜讬砖专驻讜 讗讜转诐 讘讗砖 讜讬住拽诇讜 讗讜转诐 讘讗讘谞讬诐 转专转讬 注讘讚 讘讛讜 讗诪专 专讘讬谞讗 讻讙讜谉 讘讙讚讬诐 讜讻诇讬' 讘砖专讬驻讛 讘注诇讬 讞讬讬诐 讘住拽讬诇讛. 讻转讬讘 讜讬爪讬拽讜诐 诇驻谞讬 讛' 诪诇诪讚 砖讞讘讟谉 注诪讚 讜讗诪专 专讘讜谉 讻诇 讛注讜诇诪讬诐 注诇 讝讛 讬驻诇讜 专讜讘讛 砖诇 住谞讛讚专讬谉 讻讜'. 讗诪专 专讘 转讞谞讜谞讬诐 讬讚讘专 专砖 讝讛 诪砖讛 专讘讬谞讜 讜注砖讬专 讬注谞讛 注讝讜转 讝讛 讬讛讜砖注 砖讗诪专 讜诇讜 讛讜讗诇谞讜 讜谞砖讘 讘注讘专 讛讬专讚谉 讜讗住讬拽谞讗 讛讗讬 讚谞驻诇 讬讛讜砖注 拽诪讬 讛诪诇讗讱 讘诇讬诇讛 诪砖讜诐 讚讗诪专 诇讬讛 讗谞讬 砖专 爪讘讗 讛' 注转讛 讘讗转讬. 讜讙诪讬专讬 讚诇讗 诪驻拽讬 讛砖讚讬诐 砖诐 砖诪讬诐 诇讘讟诇讛 砖讗讬诇讜诇讬 讻讱 讗住讜专 诇讗讚诐 诇转转 砖诇讜诐 诇讞讘讬专讜 讘诇讬诇' 砖诪讗 砖讚 讛讜讗 讜谞诪爪讗 诪砖转讞讜讛 诇讜 讜诪住拽谞讗 讚砖诪注转讗 讚转诇诪讜讚 转讜专讛 讙讚讜诇 诪讛拽专讘转 转诪讬讚讬谉:





讛诪讗讬专讬

讚讬讬谞讬 讬砖专讗诇 讜讞讻诪讬讛诐 讜诪谞讛讬讙讬讛诐 爪专讬讻讬诐 讛诐 诇驻砖驻砖 转诪讬讚 讜诇讞讝专 讜诇讞拽讜专 注诇 诪注砖讛 讘谞讬 注讬专诐 讜讗讬谉 诇讛诐 讛转谞爪诇讜转 讻砖讬注砖讜 讛专讗讜讬 注诇 讛谞讙诇讛 讛讘讗 诇讬讚诐 讗诇讗 爪专讬讻讬诐 诇讞拽讜专 讜诇专讙诇 讗讞专 讛谞住转专讜转 讻驻讬 讬讻诇转诐 讜讻诇 砖诪转专砖诇讬诐 讘讻讱 讛专讬 讛讻诇 谞注谞砖讬诐 讘谞住转专讬讛诐 砖诇 讞讜讟讗讬诐 砖讻诇 讬砖专讗诇 谞注砖讜 注专讘讬诐 讝讛 诇讝讛 诪砖拽讘诇讜 注诇讬讛诐 讘专讻讜转 讜拽诇诇讜转 讘讙专讬讝讬诐 讜注讬讘诇 讻诪讜 砖讛转讘讗专 讘住讜讟讛 讜讛讜讗 砖讗诪专讜 诇诪讛 谞拽讜讚 注诇 诇谞讜 讜诇讘谞讬谞讜 讜注诇 注' 砖讘注讚 诇讜诪专 砖诇讗 注谞砖 注诇 讛谞住转专讜转 注讚 砖注讘专讜 讗转 讛讬专讚谉 砖讗诇诪诇讗 讛谞拽讜讚讛 讛讬讬转讬 讚讜专砖 讛谞住转专讜转 砖讛诐 诇讬"讬 讗诇讜拽讬谞讜 专"诇 砖讗讬谉 讬讚讜注讜转 讗诇讗 诇讬"讬 讗诇讜拽讬谞讜 讜讻谉 讛谞讙诇讜转 注谞砖诐 诪讜讟诇 诇谞讜 讜诇讘谞讬谞讜 注讚 注讜诇诐 讜讗驻讬诇讜 拽讜讚诐 砖注讘专讜 讗转 讛讬专讚谉 讜讘讗讛 讛谞拽讜讚讛 注诇 诇谞讜 讜诇讘谞讬谞讜 讻诇讜诪专 砖讗讬谉 诇谞讜 注讜谞砖 注诇 讛谞住转专讜转 讜讗诇诪诇讗 谞拽讜讚转 讛注讬"谉 讛讬讬转讬 讗讜诪专 砖诇讗 诇讬注谞砖 讗谞讜 讘谞住转专讜转 诇注讜诇诐 讜讘讗讛 讛谞拽讜讚讛 注诇 讛注讬"谉 诇讜诪专 砖诇讗 诇注讜诇诐 谞讗诪专讛 诪讚讛 讝讜 讗诇讗 注讚 砖讬注讘专讜 讗转 讛讬专讚谉 讛讗 诪砖注讘专讜 讗转 讛讬专讚谉 讜谞注砖讜 注专讘讬诐 讝讛 讘讝讛 注谞砖 讛谞住转专讜转 注诇讬谞讜 讻诇 讝诪谉 砖诇讗 谞注砖讛 讛诪讜讟诇 注诇讬谞讜 讘讞驻讜砖 讛讚讘专讬诐 讜讘讞拽讬专转 住转专讬 讛注谞讬谞讬诐 讜讛讬讗 讛住讬讘讛 砖谞注谞砖讜 讘讞专诐 注讻谉 讜讻讘专 讛注讬讚讜 注诇讬讜 砖诪注诇 讘讬诪讬 诪砖讛 讘讗专讘注讛 讞专诪讬诐 讞专诐 注诪诇拽 讘砖注讛 砖讞诇砖讜 讬讛讜砖注 砖谞讗诪专 注诇讬讜 诪讞讛 转诪讞讛 讜讘讻诇诇 讛诪讞讬讬讛 讛讜讗 讞专诐 注诇 讻诇 讛砖诇诇 讜讛砖谞讬讛 讞专诐 诪诇讱 注专讚 讜讞专诐 住讬讞讜谉 讬讞专诐 注讜讙 砖谞讗诪专 讘讛诐 讜谞讞专诐 讜讻讜' 讜讗注"驻 砖讻转讘 专拽 讛讘讛诪讛 讜砖诇诇 讛注专讬诐 讘讝讜谞讜 诇谞讜 诪"诪 诪注诇 讘讚讘专讬诐 砖讛讬讜 讘讻诇诇 讛讞专诐 讜讘讬专讜砖诇诪讬 诪谞讜 砖诇 注专讚 讜砖诇 住讬讞讜谉 讜砖诇 注讜讙 讜砖诇 诪讚讬谉 讜讬砖 讗讜诪专讬诐 砖谞讬诐 讘讬诪讬 诪砖讛 讗讞讚 砖诇 诪诇讱 注专讚 讜讗讞讚 砖诇 住讬讞讜谉 讜注讜讙 砖讛讬讜 讘驻专拽 讗讞讚 讜诇讗 谞注谞砖讜 讬砖专讗诇 注诇讬讜 注讚 讞专诪讛 砖诇 讬专讬讞讜 诇住讬讘讛 砖讻转讘谞讜 讜讛讜讗 砖讗诪专讜 诇专讚讜转谉 讻诇讜诪专 诇讬住专诐 注诇 砖诇讗 讛讬讜 诪讚拽讚拽讬谉 讘讻讱 讜诪"诪 讘讬讚讬 讗讚诐 讗讬谉 注讜谞砖讬谉 讗诇讗 讛讞讜讟讗 讜诪讛 砖谞讗诪专 讜讬拽讞 讬讛讜砖注 讗转 注讻谉 讜讗转 讛讻住祝 讜讻讜' 讜讗转 讘谞讬讜 讜讗转 讘谞讜转讬讜 讜讛专讬 讘谞讬讜 讜讘谞讜转讬讜 诪讛 讞讟讗讜 砖讬讻转讘 讘讛诐 讜讬砖专驻讜 讗讜转诐 讜讬住拽诇讜 讗讜转诐 讜讻讜' 诇讗 注诇 讛讘谞讬诐 讜注诇 讛讘谞讜转 讛讜讗 讗讜诪专 讻谉 讗诇讗 讛专讗讜讬 诇砖专讬驻讛 讻讙讜谉 讻住祝 讜讝讛讘 讜讘讙讚讬诐 砖专祝 讜讛专讗讜讬 诇住拽讬诇讛 讻讙讜谉 讛讜讗 讜讘讛诪讜转讬讜 住拽诇讜 讜讻诇 讬砖专讗诇 讘谞讬讜 讜讘谞讜转讬讜 讘诪注诪讚 诇拽讘诇 转讜讻讞转 讜讗注"驻 砖讘讞专诐 谞讗诪专 讬砖专祝 讘讗砖 讗讜转讜 讜讗转 讻诇 讗砖专 诇讜 驻讬专砖讜 讘讗讙讚讛 砖讬专讬讞讜 谞诇讻讚讛 讘砖讘转 讜诪讞诇诇 砖讘转 讘住拽讬诇讛 讜谞诪爪讗 砖讛讬讛 讝讛 诪转讞讬讬讘 砖转讬 诪讬转讜转 讜讚谞讜讛讜 讘讞诪讜专讛 讜诇讗 注讜讚 讗诇讗 砖讗讬谉 诇讚拽讚拽 讘讻诇 讗诇讜 砖注诇 驻讬 讛讚讘讜专 讛讬讛 砖讗诐 诇讗 讻谉 讜讻讬 讚谞讬谉 注诇 驻讬 讛讙讜专诇 讗讜 注诇 驻讬 讛讜讚讗转 注爪诪讜 讜讛讜讗 砖讗诪专讜 讘讬专讜砖诇诪讬 讗诪专 诇讜 注讻谉 诪讛 讝讛 讬讛讜砖注 诇讬转 诇诪砖讛 专讘讱 讚诪讬讱 讗诇讗 讗讜 转诇转讬谉 讬讜诪讬谉 讗讜 讗专讘注讬谉 讬讜诪讬谉 讜诇讗 讻谉 讗诪专 注诇 驻讬 砖谞讬诐 注讚讬诐 讘讗讜转讛 砖注讛 爪驻讛 讘专讜讞 讛拽讜讚砖 砖注转讬讚讛 讛讗专抓 诇讬讞诇拽 讘讙讜专诇 讜讻讜' 讻诇讜诪专 砖注诇 驻讬 讛谞讘讜讗讛 谞注砖讛 讛讻诇 讜诪"诪 专讗讜讬 诇讚讬讬谞讬 讬砖专讗诇 讜诇诪谞讛讬讙讬讛诐 砖诇讗 诇讙讝讜专 讙讝讬专讜转 专讞讜拽讜转 诇拽讘诇诐 砖诇讗 诇讬转谉 诪讻砖讜诇 诇驻谞讬讛诐 讜讛讜讗 砖讚专砖讜 注诇 讬讛讜砖注 拽讜诐 诇讱 讻诇讜诪专 讗转讛 讙专诪转 诇讛诐 讜讛讜讗 砖讗诪专 诇讜 讗讞"讻 讜注砖讬转 诇注讬 讜诇诪诇讻讛 讻讗砖专 注砖讬转 诇讬专讬讞讜 讜诇诪诇讻讛 专拽 砖诇诇讛 转讘讜讝讜 诇讻诐 讜讬砖 讗讜诪专讬诐 砖诇讗 谞注谞砖讜 注诇 讛谞住转专讜转 诇注讜诇诐 讜讝讛 砖谞注谞砖讜 讘讞专诐 注讻谉 诪驻谞讬 砖讬讚注讜 讘讜 讗砖转讜 讜讘谞讬讜 讜讬讚注讬 转诇转讗 讬讚注讬 讻讜诇讬 注诇诪讗:



注讜讘讚讬 讛讗诇讬诇讬诐 讜讝讜讘讞讬 诇砖注讬专讬诐 讜诇砖讚讬诐 讜讻讬讜爪讗 讘讗诇讜 诪讗讜转诐 讛讗诪讜谞讜转 讛拽讚讜诪讜转 专讗讜讬 诇谞讜 砖诇讗 诇讛转讞讘专 注诪讛诐 讻诇 讻讱 讘讚讘专讬 讞讬讘讛 讜讗讛讘讬诐 讜讻诇 砖讗谞讜 爪专讬讻讬诐 诇讬转谉 诇讛诐 砖诇讜诐 讗讬谉 专讗讜讬 诇讛讝讻讬专 诇讛诐 讗讞讚 诪砖诪讜转讬讜 砖诇 讛拽讘"讛 讜讛讗讬讱 谞讝讻讬专讛讜 讬转讘专讱 诇诪讬 砖讻讜驻专 诪爪讬讗讜转讜 讗讜 诪讻讞讬砖 讬讻诇转讜 讜诪住诇拽 讛砖讙讞转讜:





讬讚 专诪"讛

转讞谞讜谞讬诐 讬讚讘专 专砖 讝讛 诪砖讛 专讘讬谞讜 砖谞注砖讜 诇讬砖专讗诇 讻诪讛 讟讜讘讜转 讜讛讬讛 讬专讗 砖诪讗 谞转诪注讟讜 讝讻讬讜转讬讜 诇驻讬讻讱 讛讬讛 诪讚讘专 讘诇砖讜谉 转讞谞讜谞讬诐 砖谞讗诪专 讜讗转讞谞谉 讜注砖讬专 讬注谞讛 注讝讜转 讝讛 讬讛讜砖注 砖注讚讬讬谉 诇讗 谞注砖讜 诇讜 谞住讬诐 讛专讘讛 讜讛讬讛 讬讜讚注 讘注爪诪讜 砖诇讗 谞转诪注讟讜 讝讻讬讜转讬讜 讜注讚讬讬谉 讛讬讛 注讜诪讚 讘注砖专讜 诇驻讬讻讱 讛讬讛 注讜谞讛 注讝讜转 讜讞住 讜砖诇讜诐 砖讞讻诪讬 转诇诪讜讚 讗讜诪专讬诐 注诇 诪砖讛 专讘讬谞讜 砖讛讬讛 专砖 讻谞讙讚 讬讛讜砖注 讜讛诪驻专砖 讝讜诇转讬 讝讛 讛驻讬' 注转讬讚 诇讬转谉 讗转 讛讚讬谉. 诪讗讬 讟注诪讗 讚讻转讬讘 讜诇讜 讛讜讗诇谞讜 讜谞砖讘 讻诇讜诪专 诪讬 讬转谉 讜讛讜讗诇谞讜 讜谞砖讘 讘注讘专 讛讬专讚谉 讜诇讗 拽讬讬诪谞讜 讚讘专讱 诇注讘讜专. 



拽讜诐 诇讱 讚专砖 专讘讬 砖讬诇讗 砖诇讱 拽砖讛 诪砖诇讛诐 讗谞讬 讗诪专转讬 讜讛讬讛 讘注讘专讻诐 讗转 讛讬专讚谉 转拽讬诪讜 讗转 讛讗讘谞讬诐 讻讜' 讜讗转诐 专讬讞拽转诐 砖砖讬诐 诪讬诇 诪谉 讛讬专讚谉 注讚 砖讘讗转诐 诇讛专 讙专讬讝讬诐 讜诇讛专 注讘诇 讜砖诐 讛拽诪转诐 讗转 讛讗讘谞讬诐 讻讚讗讬转讗 讘住讜讟讛 诇驻讬讻讱 谞注谞砖转诐 讜讬砖 诪驻专砖讬诐 讜讗转诐 专讬讞拽转诐 砖砖讬诐 诪讬诇 讜注讘专转诐 讗转 诪爪讜转 讛' 诇驻讬讻讱 诇讗 谞讝讛专 注讻谉 诪谉 讛讞专诐. 讘转专 讚谞驻拽 专讘讬 砖讬诇讗 讗讜拽讬诐 专讘 讗诪讜专讗 注诇讬讛 讜讚专砖 讻谉 注砖讛 讬讛讜砖注 讜诇讗 讬驻讛 讚专砖 专' 砖讬诇讗 砖砖讬谞讛 讬讛讜砖注 讜讛讗讬 讚讻转讬讘 讜讛讬讛 讘注讘专讻诐 讗转 讛讬专讚谉 诇讗讜 诇讗讜拽讜诪讜谞讛讜 住诪讜讱 诇讬专讚谉 讻转讬讘 讗诇讗 注讚 砖讬讘讜讗讜 诇讛专 讙专讬讝讬诐 讜讗"讻 讛讗讬 诇讱 诇诪讗讬 讗转讗 讗诪专 诇讜 讛拽讘"讛 诇讬讛讜砖注 讗转讛 讙专诪转 诇讛诐 砖讛讞专诪转 注诇讬讛诐 讗转 讛砖诇诇 讜讛讬讬谞讜 讚拽讗 诪讝讛专 诇讬讛 诇讘转专 讛讻讬 专拽 砖诇诇讛 讜讘讛诪转讛 转讘讜讝讜 诇讻诐. 讜讬拽讜讚 讬讛讜砖注 注诇 驻谞讬讜 讻讜' 讜诪拽砖讬谞谉 讜讛讬讻讬 注讘讬讚 讛讻讬 讜讛讗诪专 专' 讬讛讜砖注 讘谉 诇讜讬 讗住讜专 诇讗讚诐 砖讬转谉 诇讞讘讬专讜 砖诇讜诐 讘诇讬诇讛 讞讬讬砖讬谞谉 砖诪讗 砖讚 讛讜讗 讜谞诪爪讗 讻诪砖转讞讜讛 诇砖注讬专讬诐. 讜讬砖 讗讜诪专讬诐 诇驻讬 砖砖诇讜诐 砖诪讜 砖诇 讛拽讘"讛 讛讜讗 讜讗讬谉 诪讜爪讬讗讬谉 砖诐 砖诪讬诐 注诇 讛讞讜诇 讜讛讻讗 诪讚讻转讬讘 讘转专讬讛 讘诇讬诇讛 讛讛讜讗 诪砖诪注 讚讻讜诇讬讛 诪注砖讛 讘诇讬诇讬讗 讛讜讛 讜诪驻专拽讬谞谉 砖讗谞讬 讛转诐 讚讗讚讻专 诇讬讛 砖诐 砖诪讬诐 讜讙诪讬专讬 讚诇讗 诪驻拽讬 砖讚讬诐 砖诐 砖诪讬诐 诇讘讟诇讛.





诪讛专砖"讗 - 讞讬讚讜砖讬 讗讙讚讜转

讞讟讗 讬砖专讗诇 讻讜'. 讗注"驻 砖讞讟讗 讜注讘专 注诇 讻诇 讛转讜专讛 讻讚诇拽诪谉 诇讗 讛讜讬 讻注讻讜"诐 讜讻诪"砖 讗祝 讘诪讜诪专 诇讻诇 讛转讜专讛 讚讬砖专讗诇 讛讜讗 诇讻诇 讚讬谞讬讜 讜拽"诇:


注诇 讞诪砖讛 讞讜诪砖讬 转讜专讛 砖谞讗' 讞诪砖讛 讙诐. 诪诇转 讙诐 讛讜讗 专讬讘讜讬 讘讻"诪 诪讜专讛 注诇 专讜讘 诪爪讜转 讛转讜专讛 讻诪讜 砖讻转讜讘 讗讻转讜讘 诇讱 专讜讘讬 转讜专转讬 讙讜' 讜讛' 讙诐 诪砖诪注 砖注讘专 专讜讘讜 砖诇 讞诪砖讛 讞讜诪砖讬 转讜专讛 讜诇讗 讻讜诇诐 讚讛砖转讗 谞讬讞讗 讚讗讬爪讟专讬讱 拽专讗 诇诪讜砖讱 注专诇讛 讜诇谞注专讛 讛诪讗讜专住讛 讻讚诇拽诪谉 讜讚讜"拽:


讗诇讗 讘讚讬谉 住拽讬诇讛 讻谞注专讛 诪讗讜专住讛. 讜讗讬转讗 讘诪讚专砖 砖诪讚讬谉 讞专诐 讛讬讛 诇讜 讚讬谉 砖专讬驻讛 砖谞讗' 讜讛讬讛 讛谞诇讻讚 讘讞专诐 讬砖专祝 讗讜转讜 讜讗转 讻诇 讗砖专 诇讜 讙讜' 讗诇讗 砖注诇 讻谉 讛讬讛 谞讚讜谉 讘住拽讬诇讛 诇驻讬 砖讛讬讛 诪讞诇诇 砖讘转 砖讘砖讘转 谞诇讻讚讛 讬专讬讞讜 讜讛讜讗 讛讜爪讬讗 讛讙谞讘讛 诪专砖讜转 诇专砖讜转 讗讘诇 诇讗 讬讚注转讬 诇诪讛 转诇讛 住拽讬诇转讜 讘谞注专讛 诪讗讜专住讛 讙诐 拽砖讛 (注诇) 讘讛诪讜转讬讜 砖讛讬讜 诇住拽讬诇讛 讻讚诇拽诪谉 讛专讗讜讬 诇住拽讬诇讛 住拽讬诇讛 诪讛 讟注诐 诪讬转转 住拽讬诇讛 讘讛诐 讜讚讜"拽:


诇专讚讜转谉 讻讜'. 讘讙讬专住转 讬诇拽讜讟 讗诇讗 诇讛专讗讜转谉 讛讻讗 谞诪讬 诇讛专讗讜转谉 讻讜' 讜讛讬讗 讛讬讗 砖讛诪讻讜讜谉 诇讛专讗讜转 诇讛诐 讘专讬讚讜讬讜 讜讬讜住专讜 讛诐 讻驻讬专砖 专砖"讬 讘住驻专 讬讛讜砖注 讜诪讛 砖驻专讟 讘谞讬讜 讜讘谞讜转讬讜 讘讝讛 诪讻诇诇 讬砖专讗诇 诇驻讬 砖讛诐 谞讻砖诇讜 讻讘专 讘讝讛 讘拽爪转 讻讚讗诪专讬谞谉 讚讛讜讜 讬讚注讬 讘讬讛 讗砖转讜 讜讘谞讬讜 讜拽"诇:


讘讗 讜讞讘讟谉. 驻讬专讜砖 诪讚讻转讬讘 讘专讬砖讗 讚拽专讗 讻诇 讛住讬驻讜专 讘诇' 专讘讬诐 讘讜讬"讜 讜讬拽讞讜诐 诪转讜讱 讛讗讛诇 讜讬讘讬讗讜诐 讜讙讜' 讚拽讗讬 讗诪诇讗讻讬诐 砖讝讻专 砖砖诇讞 讬讛讜砖注 讜讘住讬驻讗 讚拽专讗 讗讞专 砖讛讘讬讗讜诐 讗诇 讬讛讜砖注 讻转讬讘 讜讬爪讬拽诐 讞住专 讜讬"讜 讚专砖讜讛讜 诇砖讜谉 讬讞讬讚 注诇 讬讛讜砖注 砖讛讜讗 讛爪讬拽诐 讜讞讘讟谉 讻讜':


讻谞讙讚 专讜讘讜 砖诇 住谞讛讚专讬谉 讻讜'. 专"诇 讘讞讻诪讛 讻诪讜 砖讛讜诇讻讬谉 讘讜讚讗讬 讗讞专 讚注转 诇"讜 讘住谞讛讚专讬谉 讘讬谉 诇讝讻讜转 讘讬谉 诇讞讜讘讛 讻讱 讛讬讛 专讗讜讬 诇讬诇讱 讗讞专 讚注转讜 讜拽"诇:


转讞谞讜谞讬诐 讬讚讘专 专砖 讝讛 诪砖讛 讻讜'. 诇讻讗讜专讛 谞专讗讛 诇驻专砖 讚专砖 讝讛 诪砖讛 注"砖 砖讛讬讜 讚讘专讬讜 转讞谞讜谞讬诐 讜注砖讬专 讝讛 讬讛讜砖注 注"砖 砖注谞讛 注讝讜转 讜讛讜讗 讚讞讜拽 讚诪砖诪注 讘拽专讗 讚讛专砖讜转 诪讘讬讗讜 诇讚讘专 转讞谞讜谞讬诐 讜讛注砖讬专讜转 诪讘讬讗讜 诇注谞讜转 注讝讜转 讜讬"诇 讚专砖 讝讛 诪砖讛 砖诇讗 谞讬转谉 诇讜 诇讻讘讜砖 讗"讬 专拽 讗专抓 住讬讞讜谉 讜注讜讙 讜注砖讬专 讝讛 讬讛讜砖注 砖谞讬转谉 讘讬讚讜 诇讻讘讜砖 讻诇 讗"讬 讜拽"诇:


讗讟讜 驻谞讞住 讻讜'. 讬砖 诇讚拽讚拽 讚讜讚讗讬 诇注讬诇 讙讘讬 注讻谉 砖诇讗 讞讟讗 讗诇讗 讛讜讗 砖诇拽讞 诪谉 讛讞专诐 砖驻讬专 拽讗诪专 注诇 讗诇讜 讬驻诇讜 专讜讘谉 砖诇 住谞讛讚专讬谉 讗讘诇 讛讻讗 讘讝诪专讬 砖讞讘讟谉 驻谞讞住 诇驻谞讬 讛诪拽讜诐 讜讗诪专 注诇 讗诇讜 讬驻诇讜 讻"讚 讗诇祝 诇诪讛 转诇讛 谞驻讬诇转 讻"讚 讗诇祝 讘讝诪专讬 讻讬讜谉 讚讻讘专 专讘讬诐 诪谉 讛注诐 讞讟讗讜 讻讚讻转讬讘 讜讬讞诇 讛注诐 诇讝谞讜转 讜讙讜' 讜讬砖转讞讜讜 诇讗诇讛讬讛谉 讜讙讜' 讜讬讞专 讗祝 讛' 讘讬砖专讗诇 讚讛讬讬谞讜 砖砖诇讞 讘讛诐 诪讙驻讛 讜讬"诇 诪讚讻转讬讘 讜讬讘讗 讗讞专 讗讬砖 讬砖专讗诇 讗诇 讛拽讘讛 讜讬讚拽讜专 讗转 砖谞讬讛诐 讜讙讜' 讜转注爪专 讛诪讙驻讛 诪讝讛 诪砖诪注 讚注讬拽专 注讜谞砖 讛诪讙驻讛 讛讬讛 讘砖讘讬诇 诪注砖讛 讝诪专讬 砖讛讬讛 谞砖讬讗 砖讘讟 讜诇讻讱 谞注爪专讛 讛诪讙驻讛 讻砖谞讛专讙 讜拽"诇:


诪砖讛 谞诪讬 诪讬诪专 讻讜'. 诇讗 砖讬驻讛 讚讘专 诪砖讛 讘讝讛 砖讛专讬 讘驻' 讞诇拽 讗诪专讜 讜注诇 讚讘专 讝讛 谞注谞砖 诪砖讛 专讘讬谞讜 砖讗诪专 讜诪讗讝 讘讗转讬 讜讙讜' 讛专注 诇注诐 讛讝讛 讜讻驻讬专砖"讬 讘讞讜诪砖 讜讬讚讘专 讗诇讛讬诐 讚讘专 讗转讜 诪砖驻讟 注诇 砖讛拽砖讛 诇讚讘专 诇讜诪专 诇诪讛 讛专注讜转 讜讙讜' 讗诇讗 讚讛"拽 讚诇讗 讛拽砖讛 讬讛讜砖注 诇讚讘专 讘讝讛 讬讜转专 诪诪砖讛 砖讗诪专 讻讛"讙 讜诇诪讛 拽专讬 诇讝讛 讬讚讘专 讘转讞谞讜谞讬诐 讜诇讝讛 讬注谞讛 注讝讜转 讜诇诪讗讬 讚诪住讬拽 讗诇讗 诪讛讻讗 讜诇讗 讛讜讗诇谞讜 讜讙讜' 讛讬讬谞讜 砖讛拽砖讛 诇讚讘专 讬讜转专 诪诪讛 砖转诇讛 讛讚讘专 讘讛诐 讻驻讬专砖"讬 讜拽"诇:


讜讗转诐 专讞拽转诐 住' 诪讬诇 讻讜'. 诇驻"讝 讛拽诪转 讛讗讘谞讬诐 讛讬讛 拽讜讚诐 诪注砖讛 讛注讬 讜诇驻讬 住讚专 讛讻转讜讘讬诐 讗讬谞讜 讻谉 讚诇讗讞专 讻诇 诪注砖讛 讛注讬 砖谞讻讘砖讛 讻转讬讘 诪注砖讛 讚讛拽诪转 讗讘谞讬诐 讚讘讛专 注讬讘诇 讜讘讛专 讙专讝讬诐 讜爪"诇 讚讗讬谉 诪讜拽讚诐 讜诪讗讜讞专 讘讝讛 讜讻谉 诪讜讻讞转 讛住讜讙讬讗 讘驻专拽 讗"谞 注"砖 讜拽"诇:


讗转讛 讙专诪转 诇讛诐 讻讜'. 讜讻转讘 讘注诇 讬"诪 讜驻讬专砖"讬 砖诇讗 讛讬讛 诇讱 诇讗住讜专 注诇讬讛诐 讘讬讝转 讬专讬讞讜 诪砖诪注 讚讬讛讜砖注 讞讬讚砖 注谞讬谉 讝讛 讜讛专讬 诪砖讛 注砖讛 讻讝讗转 讙' 驻注诪讬诐 讜讬驻讛 注砖讛 诇诇诪讜讚 诪诪砖讛 注讻"诇 讜讗讬谉 诪拽讜诐 诇拽讜砖讬讬转讜 讚诪砖讛 讜讚讗讬 注砖讛 讬驻讛 砖诇讗 讬注谞砖讜 讻诇 讬砖专讗诇 注"讝 讗诐 讬注讘讜专 讗讞讚 诪讛诐 诇讬讛谞讜转 诪谉 讛讞专诐 砖注讚讬讬谉 诇讗 谞注谞砖讜 讬砖专讗诇 注诇 讛谞住转专讜转 诇专"讬 讜诇谞讙诇讜转 诇专' 谞讞诪讬讛 讗讘诇 讘讬讛讜砖注 讻讬讜谉 砖注讘专讜 讬砖专讗诇 讗转 讛讬专讚谉 讬注谞砖讜 讘讜 讜拽"诇:


讜讛讬讻讬 注讘讬讚 讛讻讬 讜讛讗专"讬 讻讜'. 驻讬专砖"讬 讛讬讻讬 注讘讬讚 讚讛砖转讞讜讛 诇讗讚诐 讘诇讬诇讛 讻讜' 诪讻诇诇 讚诇讬诇讛 讛讜讛 讚讗讬 讘讬诪诪讗 讻讜' 注讻"诇 讜注讜讚 谞专讗讛 诇驻讬 诪讛 砖驻讬专砖"讬 驻专拽 讛讚专 砖讛讚讘专 诪讜讻讬讞 砖注诇 注住拽讬 转"转 讛讜讻讬讞讜 诪讚讻转讬讘 讻讜' 讘诪诇讞诪转讛 砖诇 注讬 砖讛讬转讛 讗讞专讬讛 讜讬诇谉 讬讛讜砖注 讘诇讬诇讛 讛讛讜讗 讘转讜讱 讛注诪拽 讜讗专"讬 诪诇诪讚 砖诇谉 讘注讜诪拽讛 砖诇 讛诇讻讛 注讻"诇 讜诪讬谞讛 诪讚讻转讬讘 讘讛讛讬讗 诪诇讞诪转 注讬 砖讛讬转讛 讗讞专讬讛 讘诇讬诇讛 讛讛讜讗 诇讚讬讬拽 诪讬谞讬讛 讚讘诇讬诇讛 砖诇 诪诇讞诪讛 砖诇驻谞讬讛 讘讬专讬讞讜 诇讗 讛讬讛 诇谉 讘诇讬诇讛 讘注讜诪拽 砖诇 讛诇讻讛:





讞讻诪转 砖诇诪讛

专砖"讬 讘讚"讛 诇专讚讜转讜 爪"诇 诇专讚讜转谉:


讘讚"讛 讗讬爪讟诇讗 讻讜' 谞拽讬 讘谉 讬讜诪讜 砖诪讻讘谞讬谉 讘讜 诇诪讬诇转 讻爪"诇. 讜谞"讘 谞拽讬 讘谉 讬讜诪讜 驻讬' 讘讬讜诐 讛讜诇讚讜 砖诪讻讘谞讬诐 讛专讞诇讬诐 讜讛讜讗 讘转 谞驻砖 砖拽讜专讬谉 谞讜砖拽讗 砖诪讞讘专讬谉 讘讛 驻转讬讞转 驻讬 讛讞诇讜拽 讻讱 讻砖谞讜诇讚 讛讻讘砖 讜讛讗诐 诇讜讞讻转讜 讜讗讬谉 爪诪专讜 谞拽讬 讜讛专讜爪讛 诇讛爪谞讬注 诇诪诇转 注讜砖讛 诇讻讘砖 诪注讟 注讜专 讜诪讻讘谞讜 注诇讬讜 砖诇讗 讬转驻专讚 讜谞诪爪讗 讛爪诪专 诪讻讜住讛 讻诇 讛讬诪讬诐 专砖"讬 讘砖讘讜注讜转:


讘讚"讛 住专讘诇讗 讚爪专讬驻讗 讻讜' 讻爪"诇:





专砖"砖

讙诪专讗 讗住讗 讚拽讗讬 讘讬谞讬 讞讬诇驻讬 讗住讗 砖诪讬讛 讻讜'. 讞讬诇驻讗 讛讬讗 注专讘讛 讻讚讗讬转讗 讘住讜讻讛 (诇讚). 讜讗讜诇讬 讛讻讜讜谞讛 讘讻讗谉 注诇 讛讗 讚谞讗讙讚讬诐 讬讞讚 讘诇讜诇讘 讚诪爪讜讛. 讜诪讚拽讗诪专 讘讬谞讬 讞讬诇驻讬 讬讛讬讛 专讗讬讛 诇诪讛 砖讻转讘 讛诪讙谉 讗讘专讛诐 讘住讬' 转专谞"讗 住拽"讚 讘砖诐 讛讗专"讬 讜讚诇讗 讻讛砖诇"讛 砖诐:



砖诐 讙诐 诇拽讞讜 诪谉 讛讞专诐 讻讜'. 讘讻讜诇讛讜 爪"诇 讜讙诐 讘讜讗"讜:



砖诐 注讻谉 讻讜' 讜讻转讬讘 讛转诐 讗转 讘专讬转讬 讛驻专. 专"诇 讚讘讬讘诪讜转 (注讘) 讚专砖讬谞谉 诪讬谞讬讛 诇专讘讜转 讗转 讛诪砖讜讱:



砖诐 诪"讚 讘诪爪讜讛 讚讙讜驻讬讛 诇讗 驻拽专 拽诪"诇. 讻爪"诇:



砖诐 讗诇讗 讝讛 讬讗讬专 讘谉 诪谞砖讛 砖砖拽讜诇 讻专讜讘讛 砖诇 住谞讛讚专讬谉. 诪砖"讻 讛专砖"讗 讘讞"讗 砖讛讜诇讻讬谉 讗讞专 诇"讜 诇讞讜讘讛 注"砖. 诇"讚 砖讗讬谉 讛讜诇讻讬谉 诇讞讜讘讛 注"驻 讗讞讚:



专砖"讬 讚"讛 讛讬讻讬 注讘讬讚. 讚诪砖转讞讜讛 诇讗讚诐 讻讜'. 讜诇砖讜谞讜 讘诪讙讬诇讛 砖讛砖转讞讜讛 诇讜 讜讛讜讗 讬讜转专 诪讻讜讜谉:



转讚"讛 讞讬讬砖讬谞谉. 讜讛讬讗讱 讗砖讛 诪转讙专砖转 讘诇讬诇讛. 诪讘讜讗专 讚诇讗 讻讚注转 讛讗"讝 诪讜讘讗 讘谞讜"讘 诪"转 讞讗讛"注 住讬' 拽讬"讚 砖驻讜住诇 谞转讬谞转 讙讟 讘诇讬诇讛 注"砖:



讘讗"讚 讜讛讗 讚诇讗 诪砖谞讬 讛讻讗 讚讞讝讗 诇讬讛 讘讘讜讗讛 讻讜'. 讻爪"诇:





讘谉 讬讛讜讬讚注

注指讻指谉 诪讜止砖讈值讱职 讘旨职注指专职诇指转讜止 讛指讬指讛 (讬讛讜砖注 讝, 讬讗). 谞专讗讛 诇讬 讘住"讚 诇砖讜谉 诪诇讬爪讛 讛讜讗 讝讛 讻讬 讛注讜谉 谞拽专讗 '注专诇转 诇讘' 讜注讜谉 讝讛 砖诇 讛讞专诐 诇讗 讛讬讛 讗爪诇讜 讞讚砖 讗诇讗 讻讘专 讞讟讗 讘讜 讗专讘注 驻注诪讬诐 拽讜讚诐 讝讛 讜谞诪砖讻讛 讘讜 注专诇讛 讝讜 注讚 砖讛讙讬注 诇驻注诐 讞诪讬砖讬转.
讜诪讛 砖讗诪专 '砖讈侄讘旨指注址诇 谞址注植专指讛 讛址诪旨职讗止专指住指讛旨' 讚讻转讬讘 讻旨执讬 注指砖指讉讛 谞职讘指诇指讛 讘职旨讬执砖职讉专指讗值诇 (讬讛讜砖注 讝, 讟讜) 谞专讗讛 诇讬 讘住"讚 讚讬讚讜注 砖讛诇讘谞讛 讻砖讛讬讗 讘诪诇讜讗讛 谞拽专讗讛 讘砖诐 '诇职讘指谞指讛' 讻讬 砖诐 讝讛 讬爪讚拽 注诇讬讛 讬讜转专 讻砖讛讬讗 讘诪诇讜讗讛 讜诇讻谉 谞注专讛 讛诪讗讜专住讛 讻砖讛讬讗 讘诪诇讜讗讛 砖诇讗 谞驻讙诪讛 讛讬讗 讚讜讙诪转 讛诇讘谞讛 砖讝讛讜 转讜讗专 讛讞砖讜讘 砖诇讛 讗讘诇 讗诐 谞驻讙诪讛 诇讗 讬爪讚拽 注诇讬讛 转讜讗专 诇讘谞讛 注诇 讻谉 讗讜转讬讜转 '诇职讘指谞指讛' 讬转讛驻讻讜 讗爪诇讛 诇爪讬专讜祝 '谞职讘指诇指讛' 讜诇讻谉 讘职旨转讜旨诇指讛 谞执砖值旨讉讗转 诇址讬旨讜止诐 讛指专职讘执讬注执讬 (诪砖谞讛 讻转讜讘讜转 讗, 讗) 专讗砖讬 转讬讘讜转 '诇职讘指谞指讛' 讜讙诐 讛讜讗 专讗砖讬 转讬讘讜转 谞讘诇讛 诇讜诪专 讝讻转讛 讛讬讗 诇讘谞讛 讜讗诐 诇讗讜 讛讬讗 谞讘诇讛.



驻旨职砖讈执讬讟指讗! 诪址讛讜旨 讚旨职转值讬诪指讗: 讻旨讜旨诇值讬 讛址讗讬 诇指讗 驻旨指拽址专 谞址驻职砖讈值讬讛旨, 拽指讗 诪址砖讈职诪址注 诇指谉 (讬讛讜砖注 讝, 讬讗). 驻讬专砖 专砖"讬 诇讘讬讬砖 讗转 诪砖驻讞转讛 讜诇讗讜住专讛 注诇 讘注诇讛. 讜拽砖讗 诪讗讬 讗讬专讬讬讗 谞注专讛 诪讗讜专住讛, 讘讻诇 讗砖转 讗讬砖 讗讬讻讗 讘讬讜砖 诪砖驻讞转讛 讜讗住讬专转讛 注诇 讘注诇讛? 讜谞专讗讛 诇讬 讘住"讚 讘讗砖转 讗讬砖 讻转讬讘 讻值旨谉 讚侄旨专侄讱职 讗执砖指旨讈讛 诪职谞指讗指驻侄转 讗指讻职诇指讛 讜旨诪指讞植转指讛 驻执讬讛指 讜职讗指诪职专指讛 诇止讗 驻指注址诇职转执旨讬 讗指讜侄谉 (诪砖诇讬 诇, 讻) 讜讻讬讜谉 讚讛讬讗 诪讻讞砖转 讗讬谉 讘讬讜砖 讻诇 讻讱 诇诪砖驻讞转讛 讻讬 讬讗诪专讜 砖拽专 讝讛, 讗讱 谞注专讛 讛诪讗讜专住讛 讚诪讬诇转讗 讚讬讚讛 注讘讬讚讗 诇讗讙诇讜讬讬 讚驻转讞讛 讛讬讛 住转讜诐 讜谞驻转讞 讗讬讻讗 讘讬讜砖 讙诪讜专!



讜旨诇职讟址注植诪执讬讱职, 讗执诐 讛讜旨讗 讞指讟指讗, 讻旨指诇 讬执砖讉职专指讗值诇 诪侄讛 讞指讟职讗讜旨? 讚旨执讻职转执讬讘: (砖诐) "讜职讻指诇 讬执砖讉职专指讗值诇 注执诪旨讜止"! (讬讛讜砖注 讬, 讟讜). 驻讬专讜砖 讗诪讗讬 讛讜爪专讱 讬讛讜砖注 诇讬拽讞 讻诇 讬砖专讗诇 注诪讜 讻砖讘讗 诇注砖讜转 讚讬谉 诇注讻谉, 讚讗诐 注讻谉 讞讟讗 讬砖专讗诇 诪讛 讞讟讗讜 砖讬讛讬讜 注讜诪讚讬诐 讜专讜讗讬谉 讘讚讬谞讜? 讗诇讗 讜讚讗讬 注砖讛 讻谉 诇专讚讜转谉 讻讚讬 砖讬讛讗 诇讛诐 诪讜专讗 诪讻讗谉 讜诇讛讘讗. 讜讻谉 讘谞讬讜 讜讘谞讜转讬讜 诇讗 诇拽讞诐 诇讛专讙诐 讗诇讗 讻讚讬 砖讬专讗讜 讘注讬谞讬讛诐 讗转 讚讬谞讜 讜讬转讬讬专讗讜 诪诇注砖讜转 注讘讬专讛 诪讻讗谉 讜诇讛讘讗 砖诇讗 讬讛讬讜 讗讜讞讝讬谉 诪注砖讛 讗讘讬讛诐 讘讬讚诐.



讗指诪址专 专址讘 谞址讞职诪指谉, 讗指诪址专 专址讘: 诪址讗讬 讚旨执讻职转执讬讘: (诪砖诇讬 讬状讞:讻状讙) "转旨址讞植谞讜旨谞执讬诐 讬职讚址讘旨侄专 专指砖讈, 讜职注指砖讈执讬专 讬址注植谞侄讛 注址讝旨讜止转", "转旨址讞植谞讜旨谞执讬诐 讬职讚址讘旨侄专 专指砖讈", 讝侄讛 诪止砖讈侄讛. "讜职注指砖讈执讬专 讬址注植谞侄讛 注址讝旨讜止转", 讝侄讛 讬职讛讜止砖讈只注址 (诪砖诇讬 讬讞, 讻讙). 谞专讗讛 诇讬 讘住"讚 讚拽砖讬讗 诇讬讛 讘拽专讗 讚讛讜讛 诇讬讛 诇诪讬诪专 '讜职注址讝旨讜止转 讬址注植谞侄讛 注指砖讈执讬专' 诇讛拽讚讬诐 讛驻注讜诇讛 诇驻讜注诇 讻讚谞拽讬讟 讘专讬砖讗 讚拽专讗 '转旨址讞植谞讜旨谞执讬诐 讬职讚址讘旨侄专 专指砖讈', 讜诇讻谉 诪驻专砖 注诇 诪砖讛 专讘讬谞讜 注"讛 讜注砖讬专 注诇 讬讛讜砖注.
讗讱 讘讗诪转 讗祝 注诇 讙讘 讚诪砖讛 专讘讬谞讜 注"讛 讛讬讛 注谞讬讜 诪讗讚 讚讛讬讛 专讜讗讛 注爪诪讜 专指砖讈 讻诪讜 砖讗诪专 '讜职谞址讞职谞讜旨 诪指讛' (砖诪讜转 讟讝, 讝) 讛谞讛 讘讗诪转 讛讜讗 注砖讬专 讚驻谞讬 诪砖讛 讻驻谞讬 讞诪讛 (讘讘讗 讘转专讗 注讛.) 讜讻谉 讬讛讜砖注 讗祝 注诇 讙讘 讚讛专讗讛 注爪诪讜 注砖讬专 讘诪讛 砖讚讘专 拽砖讛 讘讝讛, 讛谞讛 讛讜讗 专指砖讈 讻讬 驻谞讬 讬讛讜砖注 讻驻谞讬 诇讘谞讛 砖讗讬谉 诇讛 讗讜专讛 诪讙专诪讗 讗诇讗 诪讛 砖诪拽讘诇转 诪谉 讞诪讛 讻谉 讬讛讜砖注, 讗祝 注诇 驻讬 砖谞注砖讛 驻专谞住 讘诪拽讜诐 诪砖讛 专讘讬谞讜 注"讛 讜讛讬讛 谞讘讬讗 讗讬谉 讘讬讚讜 诪砖诇讜 讻诇讜诐 讗诇讗 诪讛 砖拽讘诇 诪诪砖讛 专讘讬谞讜 注"讛. 讜诇讻谉 讗讜转诐 讛诇讻讜转 砖谞砖转讻讞讜 讘讗讘诇讜 砖诇 诪砖讛 专讘讬谞讜 注"讛 诇讗 讛讬讛 讬讻讜诇 讬讛讜砖注 诇讛讞讝讬专诐 讜讻砖讗诪专讜 诇讜 砖讗诇 讛砖讬讘 '讗讬谉 谞讘讬讗 专砖讗讬 诇讞讚砖'.
讜注诇 讻谉 讛讻转讜讘 谞拽讬讟 诇讬砖谞讗 讘讛讻讬 讻讚讬 砖转讛讬讛 专砖 讜注砖讬专 讞讜讝专转 诇讻讗谉 讜诇讻讗谉, 讜讛讻讬 拽讗诪专 '转旨址讞植谞讜旨谞执讬诐 讬职讚址讘旨侄专 专指砖讈 讜职注指砖讈执讬专' 讝讛 诪砖讛 专讘讬谞讜 注"讛 砖专讜讗讛 注爪诪讜 专砖 讗讱 讘讗诪转 讛讜讗 注砖讬专 讜讻谉 讚专砖讬谞谉 注讜讚 '专指砖讈 讜职注指砖讈执讬专 讬址注植谞侄讛 注址讝旨讜止转' 讝讛 讬讛讜砖注 砖讛讜讗 专砖 讚驻谞讬 讬讛讜砖注 讻驻谞讬 诇讘谞讛 讗讱 讛专讗讛 注爪诪讜 注砖讬专 讘讚讘专讬诐 讗诇讜 砖注谞讛 注讝讜转. 讜谞专讗讛 诇专诪讜讝 讚拽专讬 诇诪砖讛 专讘讬谞讜 注"讛 '专指砖讈' 讻讬 讘转讬讘转 注指谞指讜 (讘诪讚讘专 讬讘, 讙) 砖讻转讘讛 转讜专讛 诇砖讘讞讜 谞讻转讘 讞住专 讬讜"讚 讜讬讛讜砖注 砖谞讜住祝 诇讜 讗讜转 讬讜"讚 讘砖诪讜 砖谞拽专讗 讬讛讜砖注 讘讬讜"讚 '讬址注植谞侄讛 注址讝旨讜止转'.
讜注讜讚 谞专讗讛 诇讬 讘住"讚 注诇 驻讬 诪讛 砖讗诪专 专讘讬谞讜 讛讗专"讬 讝"诇 (讘砖注专 讛讙诇讙讜诇讬诐) 诪讬 砖讛讜讗 诪砖讜专砖 拽讬谉 讬讻讜诇 诇讛砖讬讙 住讜讚 '讗讜转讬讜转 转讙讬谉 谞拽讜讚讜转 讟注诪讬诐' 诪讻讞 砖讜专砖讜 讗讘诇 诪讬 砖讛讜讗 诪讛讘诇 讗讬谞讜 讬讻讜诇 诇讛砖讬讙 诪讻讞 砖讜专砖讜 讗诇讗 专拽 住讜讚 '讗讜转讬讜转 讜转讙讬谉' 讘诇讘讚 讗讱 注诇 讬讚讬 讝讻讜转 诪注砖讬讜 讛讟讜讘讬诐 讬讜讻诇 诇讛砖讬讙 讛讻诇, 讜讻谉 诪砖讛 专讘讬谞讜 注"讛 诪爪讚 砖讜专砖讜 讛砖讬讙 '讗讜转讬讜转 讜转讙讬谉' 讘诇讘讚 讗讘诇 诪爪讚 诪注砖讬讜 讛讟讜讘讬诐 讛砖讬讙 讛讻诇 注讬讬谉 砖诐.
讜诇驻讬 讝讛 诪讬 砖讛讜讗 讬讜讻诇 诇讛砖讬讙 诪讻讞 砖专砖讜 讻诇 讚' 讘讞讬谞讜转 砖诇 讟谞转"讗 [讗讜转讬讜转 转讙讬谉 谞拽讜讚讜转 讟注诪讬诐] 谞拽专讗 注砖讬专 讗讘诇 诪讬 砖讗讬谞讜 讬讻讬诇 诇讛砖讬讙 诪爪讚 砖讜专砖讜 讗诇讗 专拽 '讗讜转讬讜转 讜转讙讬谉' 谞拽专讗 '专指砖讈' 砖讛讜讗 讘' 讗讜转讬讜转 诪谉 '注指砖讈执讬专' 讜诇讻谉 拽讜专讗 诇诪砖讛 专讘讬谞讜 注"讛 讘砖诐 '专指砖讈' 诪驻谞讬 讻讬 诪爪讚 砖讜专砖讜 诇讗 讛砖讬讙 讗诇讗 转专转讬 '讗讜转讬讜转 讜转讙讬谉' 讘诇讘讚 砖讛诐 讻谞讙讚 讗讜转讬讜转 专指砖讈 讚'注指砖讈执讬专'.
讜注讜讚 谞专讗讛 诇讬 拽专讬 诇诪砖讛 专讘讬谞讜 注"讛 '专指砖讈' 砖诇讗 讝讻讛 诇讬讻谞住 诇讗专抓 讬砖专讗诇 讘专讙诇讬讜 讗讱 讘讗诪转 讛讜讗 '注指砖讈执讬专' 砖专讗讛 讻诇 讗专抓 讬砖专讗诇 讻讜诇讛 讘专讗讬讛 专讜讞谞讬转 讗讘诇 讬讛讜砖注 讝讻讛 诇讬讻谞住 讘专讙诇讬讜 讚谞拽专讗 '注指砖讈执讬专' 讗讱 讛讜讗 '专指砖讈' 诪谉 讗讜转讛 专讗讬讛 专讜讞谞讬转 砖专讗讛 诪砖讛 专讘讬谞讜 注"讛.
讜注讜讚 谞专讗讛 诇讬 讘住"讚 讚诪砖讛 专讘讬谞讜 注"讛 讻诇 讬砖专讗诇 谞讞砖讘讬诐 讘谞讬讜 诪诪砖 讜诇讻讱 讻砖讛讬讛 诪转驻诇诇 注诇 讬砖专讗诇 诪转驻诇诇 讚专讱 '专指砖讈' 砖诪转驻诇诇 讘转讞谞讜谞讬诐 讚讞砖讬讘 讛讜讗 诪讘拽砖 注诇 注爪诪讜 讜讻诇 讛诪讘拽砖 注诇 注爪诪讜 讜讚讗讬 讬转驻诇诇 讚专讱 转讞谞讜谞讬诐 讻诪讜 专砖 讗讘诇 讬讛讜砖注 讗讬谉 讬砖专讗诇 谞讞砖讘讬诐 讘谞讬讜 讜诇讻谉 讻砖诪讚讘专 讜诪讘拽砖 讘注讘讜专诐 讗讬谞讜 诪讚讘专 讚专讱 转讞谞讜谞讬诐 讻诪讜 '专指砖讈'.



讗址讟讜旨 驻旨执讬谞职讞指住 诇指讗 注指讘址讚 讛指讻执讬? (转讛诇讬诐 拽讜, 诇). 拽砖讛 讗讬谉 讛讻讬 谞诪讬 讙诐 驻谞讞住 注谞讛 注讝讜转, 讜谞拽讬讟 讬讛讜砖注 讘砖讘讬诇 砖讛讬讛 驻专谞住 讘诪拽讜诐 诪砖讛 专讘讬谞讜 注"讛 讜诇讻谉 谞拽讬讟 诇讬讛 讻谞讙讚讜? 讜谞专讗讛 诇讬 讘住"讚 讛讻讬 拽讗诪专 '讗址讟讜旨 驻旨执讬谞职讞指住 诇指讗 注指讘址讚 讛指讻执讬' 讜讻讬讜谉 讚注讘讬讚 讛讻讬 讜谞讟诇 砖讻专 砖谞讞砖讘 诇讜 讝讛 诇诪爪讜讛 专讘讛 诪砖诪注 讚讗讬谉 讝讛 谞拽专讗 注讝讜转.





注专讜讱 诇谞专

讘讙诪专讗 讜讻转讬讘 讛转诐 讗转 讘专讬转讬 讛驻专: 讛讗 讚诇讗 拽讗诪专 讙"讻 讛讻讗 讻讜驻专 讘注讬拽专 讛讬讛 诪讛讱 讚讙诐 注讘专讜 讗转 讘专讬转讬 讻诪讜 讚讗诪专讬谞谉 诇注讬诇 讙讘讬 讗讚诐 讛专讗砖讜谉 (讚祝 诇"讞 注"讘) 讚注"讝 讬拽砖讛 驻砖讬讟讗 讻拽讜砖讬转 讛讙诪' 讜转讬专讜抓 讛讙诪' 诇讗 砖讬讬讱 注诇 讝讛:



专讘讬谞讗 讗诪专 讚讬谞讬讛 讻谞注专讛 讛诪讗讜专住讛 讚讘住拽讬诇讛: 诇注谞"讚 讬"诇 讚专讘讬谞讗 诇讗驻诇讜讙讬 讗转讬 讚诇讗 讘注诇 谞注专讛 讛诪讗讜专住讛 讜讛讗 讚讻转讬讘 讜讙诐 谞讘诇讛 诇讛讜专讜转 讚讘住拽讬诇讛 诪砖讜诐 讚诇讻讗讜专讛 拽砖讛 拽专讗 讚讛拽讘"讛 爪讜讛 诇砖专讜祝 讗转 讛谞诇讻讚 讜讬讛讜砖注 住拽诇讜. 讜讛谞讛 讘诪讚专砖 讗讬转讗 讚住拽诇讜 诪砖讜诐 讞诇讜诇 砖讘转. 讗讱 讚诇驻"讝 讗讻转讬 讬拽砖讛 诇专"砖 讚住讘专 砖专驻讛 讞诪讜专讛 讬讚讬谉 讗讜转讜 讘砖专驻讛 讛讞诪讜专讛 讻讚讬谉 诪讬 砖谞转讞讬讬讘 讘' 诪讬转讜转 讚谞讬讚讜谉 讘讞诪讜专讛 讜诇讻谉 拽讗诪专 专讘讬谞讗 讚讘讗诪转 讻谉 讛爪讬讜讜讬 讛讬讛 诇住拽诇讜 讚讻转讬讘 谞讘诇讛 讻诪讜 讘谞讛"诪 讜讛讗 讚讻转讬讘 砖专讬驻讛 讛讬讛 讚讜拽讗 注诇 讗砖专 诇讜:



讜转谞讬讗 砖诇砖讬诐 讜砖砖讛 诪诪砖 讚专"讬: 讬砖 诇讛讘讬谉 专"讬 讜专"谞 讘诪讗讬 驻诇讬讙讬 讜谞诇注谞"讚 讚讻诇 讗' 诇砖讬讟转讜 讗讝讬诇 注"驻 诪讛 砖讬砖 诇讛讘讬谉 注讜讚 诇专' 讬讛讜讚讛 讚住讘专 诇"讜 诪诪砖 诪"砖 讛讱 诪谞讬谞讗 讚讜拽讗. 讗讻谉 讬"诇 讻讬讜谉 讚讛讱 注讜谞砖 讘讗 注诇 讬砖专讗诇 讗讜讚讜转 讛注讘讬专讜转 讛谞住转专讜转 砖诇 注讻谉 砖拽讘诇讜 注专讘讜转 讘讛专 讙专讬讝讬诐 讻诪"砖 专砖"讬 诇注讬诇 讜讗诪专讬谞谉 讘住讜讟讛 (讚祝 诇讝 注"讘) 讚讬"讙 驻注诪讬诐 拽讘诇讜 讬砖专讗诇 讘专讬转 注诇讬讛诐 讘住讬谞讬 讜注专讘讜转 诪讜讗讘 讜讛专 讙专讬讝讬诐 讜讙诐 讗诪专讬谞谉 砖诐 砖谞讻专转讜 讘专讬转讜转 砖诇 转专"讙 讗诇驻讬诐 讜讛' 诪讗讜转 讜谞讜谉 砖讛讜讗 诪住驻专 讬砖专讗诇 讘诇讗 砖讘讟 诇讜讬 讚诇讗 谞讻诇诇 讘讻诇诇 讝讛 讻诪讘讜讗专 讘讻转讜讘讬诐 讗诇诪讗 砖砖讘讟 诇讜讬 诇讗 拽讘诇讜 注专讘讜转 讜讗"讻 诇讗 谞砖讗专讜 专拽 讬"讘 砖讘讟讬诐 砖拽讘诇讜 讻诇 讗' 注专讘讜转 讙' 讘专讬转讜转 讜诇讻谉 诪转讜 诇"讜 讗讬砖 诪讻诇 砖讘讟 讙' 讗谞砖讬诐 谞讙讚 讙' 讘专讬转讜转 砖注讘专讜 讜讛谞讛 讛诪讛专砖"讗 讻', 讘住讜讟讛 砖诐 讚诪"讚 讚讙' 讘专讬转讜转 讛讬讜 讜拽讞砖讬讘 讛谞讬 讚住讬谞讬 讜注专讘讜转 诪讜讗讘 讘讛讚讬讬讛讜 注"讻 住讜讘专 讻诪"讚 讛讻讗 讚谞注谞砖讜 注诇 讛谞讙诇讜转 拽讜讚诐 砖注讘专讜 讚讗讝 砖讬讬讱 注专讘讜转 讗祝 讘住讬谞讬 讜注专讘讜转 诪讜讗讘 诇注谞讬谉 谞讙诇讜转 讗讘诇 诇诪"讚 讚讙诐 注诇 讛谞讙诇讜转 诇讗 谞注谞砖讜 诇讬转 诇讬讛 讚讞砖讘讬谞谉 讘专讬转 讚拽讜讚诐 注讘讬专转 讛讬专讚谉 诇注谞讬谉 注专讘讜转 注"砖. 讜讛砖转讗 讗"砖 讚专' 讬讛讜讚讛 诇砖讬讟转讜 讚住讘专 诇注讬诇 讚谞注谞砖讜 注诇 讛谞讙诇讜转 讙诐 拽讜讚诐 砖注讘专讜 讛讬专讚谉 讗"讻 砖讬讬讱 砖驻讬专 诇讜诪专 讚讛讬讛 诇"讜 诪诪砖 讚诪转讜 诪讻诇 砖讘讟 讙' 谞讙讚 讙' 讘专讬转讜转 讗讘诇 诇专' 谞讞诪讬讗 诇砖讬讟转讜 讚住讜讘专 诇注讬诇 讚诇讗 谞注谞砖讜 注诇 讛谞讙诇讜转 拽讜讚诐 注讘讬专转 讛讬专讚谉 讗"讻 诇讗 砖讬讬讱 诇讚讬讚讬讛 讙' 讘专讬转讜转 讻诪砖"讻 讛诪讛专砖"讗 讜讗"讻 讙"讻 讗讬谉 讟注诐 诇诪讛 诇"讜 讚讜拽讗 讜诇讻谉 拽讗诪专 讚讘讗诪转 诇讗 讛讬讜 诇"讜 讗诇讗 注"讬 诪讬转转 讗讬砖 讗' 讞砖讜讘 谞注谞砖讜:



讗讟讜 驻谞讞住 诇讗 注讘讬讚 讛讻讬: 驻讬' 讜讗讬讱 转诇讛 注讚讜转 讝讛 讚讜拽讗 讘注砖讬专 砖讛讜讗 讬讛讜砖注 砖讻讘砖 讗转 讛讗专抓 讛讗 讙诐 驻谞讞住 注谞讛 讻谉 砖讛讬讛 专砖:



讘转讜住驻转 讚"讛 讞讬讬砖讬谞谉 砖诪讗 砖讚 讛讜讗. 讚讜拽讗 讘砖讚讜转 讜讘讛专讬诐: 驻讬' 讜讛讱 讚讬讛讜砖注 讙"讻 讘砖讚讛 讛讬讛 讗祝 讚讻转讬讘 讘讬专讬讞讜 驻讬' 讘讙讘讜诇 讬专讬讞讜 讚讛讗 注讚讬讬谉 讘诪爪讜专 讛讬讛 讜讗驻讬诇讜 专讞讜拽 诪诪讞谞讛 讬砖专讗诇 讛讬讛 讬讛讜砖注 讘讗讜转讜 讝诪谉 讻诪砖"讻 专砖"讬 (诇拽诪谉 注"讘 讘讚"讛 讜注讻砖讬讜 讘讟诇转诐) 讜讛讗 讚讛讜爪专讱 专砖"讬 诇驻专砖 讚讘诇讬诇讛 讛讬讛 讛讗 讘砖讚讛 讙诐 讘讬讜诐 讗讬谉 注讜谞讬谉 讻诪讜 砖讛讜讻讬讞 讛转讜住' 讛讬讬谞讜 诪砖讜诐 讚讗诐 诇讗 讛讬讛 讘诇讬诇讛 讛讬讛 住讬诪谉 讘讘讜讗讛 讚讘讘讜讗讛. 讻诪"砖 讛转讜住':



讘讙诪专讗 诇讗 爪专讬讻讬 讚讗注"讙 讚讬讛讘讬 讟注诪讗 诇诪讬诇转讬讬讛讜: 讗"诇 讚诇驻"讝 讚诇讗 诪砖讻讞转 讘砖讜诐 讙讜讜谞讗 讚讛注讚讬诐 讬讻讜诇讬诐 诇讞讝讜专 讗讞专 砖讛注讬讚讜 讗讬讱 讻转讘讜 讛转讜住' 诇拽诪谉 (讚祝 住"讛 注"讘) 讘讚"讛 讬爪讗讜 注讚讬诐 讗"谞 讻讙讜谉 砖讞讝专讜 讘讛谉 诪注爪诪谉 讜讗诪专讜 诪讘讜讚讬谉 讗谞讞谞讜 注讻"诇 讜诪讛 讘讻讱 讛讗 诪"诪 谞讛专讙讬谉 讚讬"诇 讚讗讬讬专讬 讻砖讞讝专讜 转讜讱 讻讚讬 讚讬讘讜专 讚讗讝 讗讬谉 谞讛专讙讬谉 讗"谞 讻砖讞讝专讜 拽讜讚诐 砖谞讞拽专 注讚讜转谉 讘讘"讚 讚讗讝 诪讛谞讬 讙"讻 讞讝专讛 讻诪"砖 讛转讜住驻转 诇注讬诇 (讚祝 诇"讘 注"讘) 讘讚"讛 讛讬讻讬 讗诪专 讜砖讬讬讱 讘讛讜 讛讝诪讛 讜讗注驻"讻 讗讬谉 谞讛专讙讬谉 讻砖讞讝专讜 讗驻讬诇讜 诇讗讞专 砖讛讜讝诪讜 讗诐 讛讬转讛 讛讛讝诪讛 拽讜讚诐 砖谞讞拽专讛 注讚讜转谉 讘讘"讚:



讘专砖"讬 讚"讛 讗讘讬讱 讛讗诪讜专讬. 转专讞 讜讗讘讜转讬讜 诪讻谞注谉 讘讗讜 注讻"诇: 爪"注 讚讛讗 诪砖诐 讘讗讜 讜诇讗 诪讞诐 讗讘讬 讻谞注谉 讻讚讻转讬讘讬 拽专讗讬. 讜诇讜诇讗 驻讬专讜砖讜 讛讬讛 谞诇注谞"讚 诇驻专砖 讗讘讬讱 讛讘讗 诪讗讜转谉 砖注砖讜 诪注砖讛 讛讗诪讜专讬 讻讚讚专砖讬谞谉 讘诪"讗 讜讛讬讬谞讜 砖注讘讚讜 注"讝 讻讗诪讜专讬:



讚"讛 讜讻讬 讻诇 讻诪讬谞讛. 讜讻讬 谞讗诪谉 讛讜讗 讚讞砖讚讬谞谉 诇住讛讚讬: 诪诪讛 讚驻专讬讱 讘砖"住 驻砖讬讟讗 讜讻谉 诪讻诇 讛住讜讙讬讗 诪砖诪注 诇讻讗讜专讛 讚讛拽讜砖讬讗 讛讬讗 诪讛 爪专讬讱 诇讛砖诪讬注谞讜 讚讬讛专讙 讜讚诇讗 讻驻讬' 专砖"讬 讜诇注谞"讚 讚专砖"讬 讛讜爪专讱 诇讝讛 讚拽讜砖讬讗 驻砖讬讟讗 诇讞讜讚讗 诇讗 转拽砖讛 诇讻讗讜专讛 讚讬"诇 讚讗转讬 诇讗砖诪讜注讬谞谉 讛讱 讚拽讜诇专 转诇讜讬 讘爪讜讗专 讛注讚讬诐 讜诇讻谉 诪拽砖讛 讗讛讱 讙讜驻讗 讙"讻 讻诇 讻诪讬谞讛 讜讻驻讬' 专砖"讬 讜讘讝讛 讬讜讘谉 讛住讜讙讬讗 诇驻讬 驻讬专讜砖讜:





诪专讗讬转 讛注讬谉

讗注驻"讬 砖讞讟讗 讬砖专讗诇 讛讜讗. 讛专讬 讛讜讗 讻诪讘讜讗专 讘诪"砖 讘注谞讬讜转谞讜 讘诪拽讜诐 讗讞专 讘讻诪讛 诪注诇讜转 讘砖诐 讬拽专 转驻讗专转 讬"砖专讗诇 讗砖专 讘砖诪讬诐 诪诪注诇 诇讞砖"讘 讜讞砖讘 注诐 拽讜谞讛"讜 讜转讬住讙讬 讗砖专 讘砖诐 讬砖专讗诇 讬讻讜谞讛 讻诪"砖 讘讬专讜砖诇诪讬 驻"讟 讚讘专讻讜转. 讜讗转讬讗 讝讻讬专讛 讝讻讜转 讗讘讜转 讜讗诪讛讜转 讛专诪讜讝讬诐 讘砖诐 讬砖专讗诇 讻诇诐 讻诪"砖 讘转砖讘"抓 诇诪讛专"诐 讜诪讛 讟讜讘 讜诪讛 谞注讬诐 讗讜诪专诐 讗注驻"讬 砖讞讟讗 讬砖专讗诇 讛讜讗:


讗转讛 讙专诪转 诇讛诐. 讜诪"诪 讛住讻讬诐 讛拽讘"讛 注诪讜 注诇 讞专诐 讬专讞讜 讻诪"砖 讗谞讬 讘注谞讬讬 讘讗讜专讱 讘转砖讜讘讛 讘住"讚 讜讛讬讗 讘拽讜谞讟专讬住 讬讜住祝 讗讜诪抓 住讬诪谉 拽"讙 讜砖诐 讛讘讗转讬 诪讬专讜砖诇诪讬 驻"讟 讚讘专讻讜转 讜诪讚专砖 专讜转 专讘讛:





驻转讞 注讬谞讬诐

讗专"谞 讗诪专 专讘 诪"讚 转讞谞讜谞讬诐 讬讚讘专 专砖 讜讻讜'. 讬砖 诇讛专讙讬砖 诪讗讬 拽"诇 讘讛讗讬 拽专讗 讚转讞谞讜谞讬诐 讬讚讘专 专砖. 讜转讜 讗诪讗讬 诇讗 讚专讬砖 诇讬讛 讘驻谞讞住 讚讗讬讛讜 谞诪讬 讛拽砖讛 诇讚讘专 讜讬注诪讜讚 驻谞讞住 讜讬驻诇诇. 讜转讜 讚拽讚讜拽 讛诇砖讜谉 讚讙讘讬 驻谞讞住 讗诪专 讗讟讜 驻谞讞住 诇讗 注讘讬讚 讛讻讬 讘诇砖讜谉 转诪讬讛 讜讙讘讬 诪砖讛 专讘讬谞讜 注"讛 拽讗诪专 诪砖讛 谞诪讬 诪讬诪专 讗诪专 诇诪讛 讛专注讜转讛. 讜讗驻砖专 诇讜诪专 讚讛专讙讬砖 讘讻转讜讘 讚讛讜诇"诇 转讞谞讜谞讬诐 讬讚讘专 专砖 讜注讝讜转 讬注谞讛 注砖讬专. 讜诇讛讻讬 讚专讬砖 拽专讗 讘诪砖讛 讜讬讛讜砖注 讚诪讛 砖讚讬讘专 诪砖讛 转讞谞讜谞讬诐 讛讬讛 诪爪讚 注谞讜转谞讜转讜 讜诇讗 诪爪讚 讚讛讬讛 专砖 讞"讜 砖诇讗 讻讘砖 讗"讬 讻诪讜 砖驻讬专砖 诪讛专砖"讗 讜讬讛讜砖注 诇讗 注谞讛 注讝讜转 诪爪讚 讟讘注讜 专拽 讚住诪讱 注诇 砖讛讜讗 注砖讬专 砖讛讜讘讟讞 诇讻讘讜砖 讗"讬 讜诇讛讻讬 讛拽讚讬诐 注砖讬专 讬注谞讛 注讝讜转 讚讗讬谞讜 讻诪砖讛 专' 注"讛 讚诪讛 砖讚讬讘专 转讞谞讜谞讬诐 诇讗讜 诪爪讚 砖讛讜讗 专砖 讗诇讗 诪注谞讜转谞讜转讜. 讗诇讗 讛讻讗 诪讞诪转 注讜砖专讜 注谞讛 注讝讜转. 讜讘专讬砖讗 拽讗诪专 讘讚专讱 转诪讬讛 讗讟讜 驻谞讞住 诇讗 注讘讬讚 讛讻讬 讻诇讜诪专 讚讛讗 诇讗 诪讬拽专讬 注讝讜转 讗诇讗 讛讬讛 爪讜专讱 讘讚讘专 讘注讬讚谉 专转讞讗 诪讜讻专讞 诇讚讘专 讻讱 讘转讜拽祝 诇讛讞诇讬砖 诪讚讛"讚 讜诇爪讜专讱 注砖讛 讜讝"砖 讗讟讜 驻谞讞住 诇讗 注讘讬讚 讛讻讬 讜讛讜讗 爪讜专讱 讜诪砖讜"讛 诇讗 讚专砖转 拽专讗 讘驻谞讞住 讗诇讗 讘讬讛讜砖注 讗诇诪讗 驻谞讞住 砖驻讬专 注讘讚 讜讗"讻 诇讗 诪爪讬转 讗诪专转 讚讬讛讜砖注 诪讗讬 讚讗诪专 讛讜讬 诪讬诇转讗 讚讚诪讬讗 诇驻谞讞住. 讗讘诇 讻讗砖专 爪讬讚讚 讚讛讬讬谞讜 诪"砖 诇诪讛 讛注讘专转 砖诐 讛拽砖讛 讚诪砖讛 拽讗诪专 讛讻讬 讚讜讚讗讬 诇讗 讛讜讛 诪讬讘注讬 诇讛讜 诇讜诪专 讻讱 诇爪讚 注讬诇讗讛 讜诇讗 讗驻砖专 诇讗讜拽诪讬讛 拽专讗 讘诪砖讛 讜讬讛讜砖注 讻讬讜谉 讚诪砖讛 拽讗诪专 讛讻讬 讜讚讜拽 讜注讜讚 讻转讘转讬 讘诪拽讜诐 讗讞专 讘诪讗诪专 讝讛 讘住"讚:


讙诪讬专讬 讚诇讗 诪驻拽讬 砖"砖 诇讘讟诇讛. 讗驻砖专 讚讛讬讬谞讜 讚讜拽讗 讻讬 讛讻讗 讚讗转讗 诪讚讬诇讬讛 讗诪谞诐 讗诐 诪讻专讬讞讬诐 讜诪讟专讬讞讬诐 讘讛砖讘注讜转 讜注谞讬谞讬诐 讜讻诇 砖讻谉 讗诐 讛讛砖讘注讜转 砖讬讗诪专讜 讘砖诐 讛' 诪驻拽讬 [砖讬讛讗 谞专讗讛 诇砖讜诪注讬诐 讻谉 讜诇驻讬 讛讗诪转 讗讬谞讜 诇讘讟诇讛] 讜讘讛讻讬 谞转讬砖讘讜 讻诪讛 注谞讬谞讬诐 讗砖专 砖诪注谞讜 讜谞讚注诐 诪驻讜诐 专讘谞谉: [讜讻讝讗转 讜讻讝讗转 讻转讘转讬 诇注讬诇 讘诪讙讬诇讛 讜注讬讬谉 砖诐 诇驻谞讬诐 讜讘讛讙讛"讛 砖诐 讜讚讜拽 讛讬讟讘]:





砖注专讬 转讜专转 讘讘诇

(诪讚 讗) 讛专讗讜讬 诇砖专讬驻讛 诇砖专讬驻讛 讛专讗讜讬 诇住拽讬诇讛 诇住拽讬诇讛.鈥斪懽ぷ�"讗 驻诇"讞 讗讬转讗 "住拽诇诐 讘讗讘谞讬诐 讜砖专驻诐" 驻讬' 转专转讬 诪诪砖 讜砖诇讗 讻诪讜 砖讗诪专讜 讻讗谉 (讜注讬' 讬驻"注 讻讗谉).

